CELEX: 52021PC0479
Language: lv
Date: 2021-08-13
Title: Priekšlikums PADOMES LĒMUMS par nostāju, kas attiecas uz Transporta kopienas 2022. gada budžeta pieņemšanu un Eiropas Savienības vārdā jāieņem Transporta kopienas Reģionālajā pārvaldības komitejā

EIROPAS KOMISIJA
            Briselē, 13.8.2021
            COM(2021) 479 final
            2021/0272(NLE)
            Priekšlikums
            PADOMES LĒMUMS 
            par nostāju, kas attiecas uz Transporta kopienas 2022. gada budžeta pieņemšanu un Eiropas Savienības vārdā jāieņem Transporta kopienas Reģionālajā pārvaldības komitejā
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Šis priekšlikums attiecas uz lēmumu, ar ko attiecībā uz paredzēto lēmuma pieņemšanu par Transporta kopienas 2022. gada budžetu izveido nostāju, kas Eiropas Savienības vārdā jāieņem Reģionālajā pārvaldības komitejā, kas izveidota saskaņā ar Transporta kopienas dibināšanas līgumu (TKL).
            
            
               2.Priekšlikuma konteksts
            
            
               2.1.Transporta kopienas dibināšanas līgums
            
            
               TKL mērķis ir izveidot Transporta kopienu autoceļu, dzelzceļa, iekšējo ūdensceļu un jūras transporta jomā, kā arī attīstīt transporta tīklu starp Eiropas Savienību un Dienvidaustrumeiropas pusēm. TKL stājās spēkā 2019. gada 1. maijā.
            
            
               Eiropas Savienība ir TKL puse
                  1
               .
            
            
               2.2.Reģionālā pārvaldības komiteja
            
            
               Reģionālā pārvaldības komiteja ir izveidota ar TKL 24. pantu. Tā atbild par TKL pārvaldību un tā pienācīgas īstenošanas nodrošināšanu. Šajā nolūkā tā sniedz ieteikumus un pieņem lēmumus gadījumos, kas paredzēti TKL. Konkrēti Reģionālā pārvaldības komiteja:
            
            
               (a)sagatavo Ministru padomes darbu;
            
            
               (b)lemj par tehnisko komiteju izveidi;
            
            
               (c)veic vajadzīgos pasākumus saistībā ar jaunpieņemtiem ES tiesību aktiem, jo īpaši — pārskata TKL I pielikumu;
            
            
               (d)pēc apspriešanās ar Ministru padomi ieceļ Pastāvīgā sekretariāta direktoru;
            
            
               (e)var iecelt vienu vai vairākus Pastāvīgā sekretariāta direktora vietniekus;
            
            
               (f)izklāsta Pastāvīgā sekretariāta noteikumus;
            
            
               (g)var pārskatīt budžeta iemaksu apjomu, pieņemot attiecīgu lēmumu;
            
            
               (h)pieņem Transporta kopienas gada budžetu;
            
            
               (i)pieņem lēmumu, kurā nosaka budžeta izpildes, pārskatu iesniegšanas un revīzijas, kā arī pārbaužu procedūru;
            
            
               (j)pieņem lēmumus par līgumslēdzēju pušu strīdiem;
            
         
         
            
               (k)pieņem vispārējus principus attiecībā uz piekļuvi dokumentiem, kurus glabā struktūras, kas izveidotas ar vai saskaņā ar TKL;
            
            
               (l)pieņem gada ziņojumus par visaptverošā tīkla īstenošanu un iesniedz tos Ministru padomei;
            
            
               (m)attiecībā uz konkrētiem Savienības tiesību aktiem nosaka termiņus un veidus, kā Dienvidaustrumeiropas puses tos transponē.
            
            
               Reģionālajā pārvaldības komitejā ir katras līgumslēdzējas puses pārstāvis un pārstāvja aizvietotājs. Novērotāja statusā var piedalīties visas ES dalībvalstis.
            
            
               Reģionālā pārvaldības komiteja lēmumus pieņem vienprātīgi. 
            
            
               2.3.Paredzētais Reģionālās pārvaldības komitejas akts
            
            
               Reģionālās pārvaldības komiteja 2021. gada pēdējā sanāksmē pieņems lēmumu par Transporta kopienas 2022. gada budžetu (“paredzētais akts”).
            
            
               Paredzētā akta mērķis ir noteikt Transporta kopienas 2022. gada budžetu.
            
            
               Paredzētais akts pusēm kļūs saistošs saskaņā ar TKL 25. panta 1. punktu, kas nosaka: “Reģionālās pārvaldības komitejas lēmums līgumslēdzējām pusēm ir saistošs. Ja Reģionālās pārvaldības komitejas lēmums ietver prasību līgumslēdzējai pusei rīkoties, minētā puse veic vajadzīgos pasākumus un par to informē Reģionālo pārvaldības komiteju.” 
            
            
               3.Nostāja, kas jāieņem Savienības vārdā
            
            
               Iemaksas Transporta kopienas budžetā ir noteiktas TKL V pielikumā. Savienības daļa ir 80 % no budžeta, bet atlikušos 20 % nodrošina Rietumbalkānu puses. 
            
            
               Kopējais budžets 2021. gadam ir 3,000 miljoni EUR, no kuriem 2,400 miljoni EUR (80 %)
                  2
                ir no ES un 0,6 miljoni EUR — no Rietumbalkānu pusēm.
            
            
               2022. gadam tiek ierosināts 3,002 miljonu EUR budžets. 80 % jauno kredītu nāks no ES (2,401 miljons EUR), un atlikušie 20 % jauno kredītu (0,6 miljoni EUR) — no Rietumbalkānu pusēm. 
            
            
               Šī summa segs Pastāvīgā sekretariāta darbības izmaksas un Transporta kopienas dažādo struktūru sanāksmju organizēšanu. Ierosinātais palielinājums ir pamatots ar gaidāmo papildu darbinieku pieņemšanu darbā, plānoto tehnisko komiteju sanāksmju biežumu, nepieciešamā IT aprīkojuma un programmatūras iegādi un plānotajiem direktora un Pastāvīgā sekretariāta ierēdņu biežākajiem braucieniem. Paredzams, ka 2022. gads būs otrais Pastāvīgā sekretariāta normālas darbības gads, kad darbā būs pieņemti visi vadošie un ar vadību nesaistītie darbinieki, kā arī spēkā stājusies galvenā administratīvā sistēma. Saskaņā ar I pielikumu mītnes nolīgumā starp Transporta kopienu un Serbiju, uzņemošo valsti, Serbija bez maksas nodrošina Pastāvīgā sekretariāta birojus un daļu no aprīkojuma un pakalpojumiem, kas saistīti ar šiem birojiem (mēbeles, drošība, elektrība, ūdens un tīrīšana). 
            
            
               Lai īstenotu TKL un nodrošinātu Pastāvīgā sekretariāta darbību, šis lēmums ir jāpieņem Reģionālajā pārvaldības komitejā. 
            
            
               4.Juridiskais pamats
            
            
               4.1.Procesuālais juridiskais pamats
            
            
               4.1.1.Principi
            
            
               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .
            
         
         
            
               4.1.2.Piemērošana konkrētajā gadījumā
            
            
               Piemērošana konkrētajā gadījumā
            
            
               Reģionālā pārvaldības komiteja ir struktūra, kas izveidota ar nolīgumu, proti, TKL.
            
            
               Akts, ko Reģionālā pārvaldības komiteja ir aicināta pieņemt, ir akts ar juridiskām sekām. Saskaņā ar TKL 35. pantu Reģionālā pārvaldības komiteja ir pilnvarota pieņemt Transporta kopienas budžetu, un šis lēmums TKL pusēm ir saistošs. Pēc būtības un saskaņā ar starptautisko tiesību normām, kas reglamentē Reģionālo pārvaldības komiteju, minētajā aktā ir ietverti elementi, kas ietekmē TKL pušu un tādējādi arī Savienības tiesisko situāciju. Tāpēc jāuzskata, ka tam ir juridiskas sekas. Paredzētais akts nepapildina un negroza TKL noteikto iestāžu sistēmu. Tādēļ ierosinātā lēmuma procesuālais juridiskais pamats ir LESD 218. panta 9. punkts.
            
            
               4.2.Materiālais juridiskais pamats
            
            
               4.2.1.Principi
            
            
               Lēmuma, kas pieņemams saskaņā ar LESD 218. panta 9. punktu, materiālais juridiskais pamats galvenokārt ir atkarīgs no paredzētā akta, par kuru nostāja Savienības vārdā jāieņem, mērķa un satura. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.
            
            
               4.2.2.Piemērošana konkrētajā gadījumā
            
            
               Paredzētais akts vajadzīgs TKL pienācīgai darbībai. Savukārt TKL ir izvirzīti mērķi un ietverti komponenti tādās jomās kā autoceļu, dzelzceļa un iekšējo ūdensceļu transports, kas ir transporta veidi, uz kuriem attiecas LESD 91. pants, kā arī jūras transports, kas ir transporta veids, uz kuru attiecas LESD 100. panta 2. punkts. Paredzētā akta horizontālā rakstura dēļ tas attiecas uz visiem šiem elementiem. Visi šie elementi ir nesaraujami saistīti, un neviens nav pakārtots otram.
            
            
               Tādēļ ierosinātā lēmuma materiālajā juridiskajā pamatā ir šādi noteikumi: LESD 91. pants un 100. panta 2. punkts.
            
            
               4.3.Secinājums
            
            
               Par ierosinātā lēmuma juridisko pamatu būtu jānosaka LESD 91. pants un 100. panta 2. punkts saistībā ar 218. panta 9. punktu.
            
            
               5.Paredzētā akta publicēšana
            
            
               Saskaņā ar TKL 25. panta 2. punktu Reģionālās pārvaldības komitejas lēmumus publicē Eiropas Savienības Oficiālajā Vēstnesī.
            
            
               2021/0272 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas attiecas uz Transporta kopienas 2022. gada budžeta pieņemšanu un Eiropas Savienības vārdā jāieņem Transporta kopienas Reģionālajā pārvaldības komitejā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 91. pantu un 100. panta 2. punktu saistībā ar 218. panta 9. punktu,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Saskaņā ar Padomes Lēmumu (ES) 2017/1937
                  4
                Savienība parakstīja Transporta kopienas dibināšanas līgumu (TKL). 2019. gada 4. martā to apstiprināja Savienības vārdā ar Padomes Lēmumu (ES) 2019/392
                  5
               . TKL stājās spēkā 2019. gada 1. maijā.
            
            
               (2)Ievērojot TKL 35. pantu, Transporta kopienas Reģionālā pārvaldības komitejai (“Pārvaldības komiteja”) katru gadu ir jāpieņem Transporta kopienas budžets. Ar TKL 35. pantu Pārvaldības komiteja ir arī pilnvarota pieņemt lēmumus, precizējot budžeta izpildes procedūru.
            
            
               (3)Pārvaldības komiteja savā 2021. gada decembra sanāksmē pieņems lēmumu par Transporta kopienas budžetu 2022. gadam
            
            
               (4)Ierosinātais Transporta kopienas budžets 2022. gadam ir vajadzīgs Transporta kopienas struktūru pienācīgai darbībai. Tas sedz cilvēkresursu, ceļa, IT aprīkojuma un programmatūras izmaksas, kā arī darbības izdevumus, piemēram, pētījumus, tehnisko palīdzību un konferenču un sanāksmju organizēšanu. 
            
            
               (5)Ir lietderīgi noteikt nostāju, kas Savienības vārdā jāieņem Pārvaldības komitejā, jo šāds lēmums ir vajadzīgs Transporta kopienas Pastāvīgā sekretariāta darbībai un tas radīs juridiskas sekas Savienībai,
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāju, kas Transporta kopienas Reģionālajā pārvaldības komitejā Savienības vārdā jāieņem attiecībā uz Transporta kopienas 2022. gada budžetu, balsta uz Reģionālās pārvaldības komitejas lēmuma projektu, kas pievienots šim lēmumam.
            
            
               2. pants
            
            
               Šis lēmums ir adresēts Komisijai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Lēmums (ES) 2017/1937 (2017. gada 11. jūlijs) par to, lai Eiropas Savienības vārdā parakstītu un provizoriski piemērotu Transporta kopienas dibināšanas līgumu (OV L 278, 27.10.2017., 1. lpp.).
               
               
                  
                     (2)
                  
                        Komisijas Īstenošanas lēmums C(2020) 4356 (2020. gada 25. jūnijs).
               
               
                  
                     (3)
                  
                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts. 
               
               
                  
                     (4)
                  
                        Padomes Lēmums (ES) 2017/1937 (2017. gada 11. jūlijs) par to, lai Eiropas Savienības vārdā parakstītu un provizoriski piemērotu Transporta kopienas dibināšanas līgumu (OV L 278, 27.10.2017., 1. lpp.).
               
               
                  
                     (5)
                  
                        Padomes Lēmums (ES) 2019/392 (2019. gada 4. marts) par to, lai Eiropas Savienības vārdā noslēgtu Transporta kopienas dibināšanas līgumu.
               
            
      
    ---documentbreak--- 
      
         
               EIROPAS KOMISIJA
            Briselē, 13.8.2021
            COM(2021) 479 final
            PIELIKUMS 
            dokumentam
            Priekšlikums Padomes Lēmumam
            par nostāju, kas attiecas uz Transporta kopienas 2022. gada budžeta pieņemšanu un Eiropas Savienības vārdā jāieņem Transporta kopienas Reģionālajā pārvaldības komitejā
            
               
         
         
            
               PIELIKUMS
            
            
               PROJEKTS
            
            
               TRANSPORTA KOPIENAS REĢIONĀLĀS PĀRVALDĪBAS KOMITEJAS 
               LĒMUMS Nr. /2021
            
            
               …
            
            
               par Transporta kopienas 2022. gada budžeta pieņemšanu
            
            
               TRANSPORTA KOPIENAS REĢIONĀLĀ PĀRVALDĪBAS KOMITEJA,
            
            
               ņemot vērā Transporta kopienas dibināšanas līgumu un jo īpaši tā 24. panta 1. punktu un 35. pantu,
            
            
               IR PIEŅĒMUSI ŠO LĒMUMU.
            
            
               1. pants
            
            
               Ar šo tiek pieņemts Transporta kopienas 2022. gada budžets, kas pievienots šim lēmumam.
            
            
               2. pants
            
            
               (1)Saskaņā ar Transporta kopienai piemērojamo finanšu noteikumu un revīzijas procedūru 10. panta 1. punktu konkrētas 2022. gada budžeta pozīcijas apropriācijas kopumā līdz 10 % apmērā var izmantot mērķiem, kas budžetā noteikti citai budžeta pozīcijai. Tas neattiecas uz budžeta cilvēkresursu pozīciju.
            
            
               (2)Apropriācijas, kas pārnestas, ņemot vērā saistības, kas parakstītas 2021. gada beigās un norādītas šeit pievienotajā budžetā, nav izmantojamas tā, kā minēts pirmajā daļā. Tās neņem vērā, nosakot maksimālo apjomu, kas atbilst minētajam 10 % ierobežojumam.  
            
            
               3. pants
            
            
               (1)Apropriācijas, par kurām 2020. un 2021. finanšu gada beigās saistību uzņemšanās nav notikusi, atceļ un atmaksā Pusēm saskaņā ar procentuālo daļu, kas noteikta Transporta kopienas dibināšanas līguma V pielikumā, un faktiski veiktajām iemaksām.
            
            
            
               […], 2021. gada […].
            
            
               Reģionālās pārvaldības komitejas vārdā —
            
            
                  priekšsēdētājs
            
         
         
            
               
            
               TRANSPORTA KOPIENAS 2022. GADA BUDŽETS
            
            
                     
                        Budžeta pozīcija
                     
                  
                  
                     
                        Summa
                     
                     
                        EUR
                     
                  
               
                     
                        1.Pastāvīgais sekretariāts
                     
                  
                  
                     
                  
               
                     
                        1.1. Cilvēkresursi
                     
                  
                  
                     
                         1 504 868 
                     
                  
               
                     
                        1.2. Ceļa izdevumi
                     
                  
                  
                     
                         156 910 
                     
                  
               
                     
                        1.3. Biroja izmaksas, aprīkojums un programmatūra
                     
                  
                  
                     
                        481 300 
                     
                  
               
                     
                        1.4. Citas izmaksas un pakalpojumi, tostarp:
                     
                     
                        - ārpakalpojumi un citi pakalpojumi (revīzija, redzamība, personāla apmācība, maksa par banku pakalpojumiem)
                     
                     
                        - sanāksmju un konferenču izmaksas
                     
                     
                        - informācijas tehnoloģiju un sakaru izmaksas
                     
                     
                        - darbinieku piesaistīšanas izmaksas
                     
                  
                  
                     
                         274 710
                     
                  
               
                     
                        1.5. PĒTĪJUMI, tehniskā palīdzība ES acquis un rīcības plānu īstenošanas atbalstam
                     
                  
                  
                     
                         220 000
                     
                  
               
                     
                        2.Ministru padome
                     
                  
                  
                     
                  
               
                     
                        2.1. Sanāksmju un konferenču izmaksas
                     
                  
                  
                     
                                 30 400
                     
                  
               
                     
                        3.Reģionālā pārvaldības komiteja
                     
                  
                  
                     
                  
               
                     
                        3.1. Sanāksmju un konferenču izmaksas
                     
                  
                  
                     
                                              18 560
                     
                  
               
                     
                        4.Tehniskās komitejas
                     
                  
                  
                     
                  
               
                     
                        4.1. Sanāksmju un konferenču izmaksas
                     
                  
                  
                     
                                 154 800
                     
                  
               
                     
                        5.Sociālais forums
                     
                  
                  
                     
                  
               
                     
                        5.1. Sanāksmju un konferenču izmaksas
                     
                  
                  
                     
                        10 800
                     
                  
               
                     
                        6.Budžeta komiteja
                     
                  
                  
                     
                  
               
                     
                        6.1. Sanāksmju un konferenču izmaksas
                     
                  
                  
                     
                        6800
                     
                  
               
                     
                        Rezerve (aptuveni 8 % jauno kredītu)
                     
                  
                  
                     
                        142 957
                     
                  
               
                     
                        Kopā jauni kredīti
                     
                  
                  
                     
                        2 859 158
                     
                  
               
                     
                        Budžeta rezerve (aptuveni 5 %):
                              
                     
                  
                  
                     
                        142 957      
                     
                  
               
                     
                        Pavisam kopā
                     
                  
                  
                     
                        3 002 105
                           1
                        
                     
                  
               
                     
                  
                  
                     
                  
               
                     
                        ES daļa (80 % jauno kredītu)
                     
                  
                  
                     
                        2 401 684
                     
                  
               
                     
                        Dienvidaustrumeiropas pušu daļa (20 % jauno kredītu: TKL V pielikumā ir izklāstīts sadalījums pa valstīm)
                     
                  
                  
                     
                        600 421
                     
                  
               
         
         
            
                  
                     (1)
                  
                        Provizoriskā summa; galīgā summa jāapstiprina, kad būs zināma kopējā summa, kas pārnesta no 2020. gada.